**Az előterjesztést megtárgyalta:**

- Jogi és Társadalmi Kapcsolatok Bizottsága

**E L Ő T E R J E S Z T É S**

**Szombathely Megyei Jogú Város Közgyűlése**

**2017. szeptember 14-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 23. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba lépett jogszabályokról, melyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, melynek eredményeiről az alábbiakban tájékoztatom a Tisztelt Közgyűlést:

A **Jogi, Képviselői és Hatósági Osztály** vezetője az alábbi tájékoztatást adta az osztály munkájáról és az osztály munkáját érintő jogszabályi változásokról:

Az előző Közgyűlés óta eltelt időszakban kihirdetésre került, fontosabb jogszabályok az alábbiak:

A közszolgálati tisztviselőkről szóló 2011. évi CXCIX. törvény módosítása

Módosultak a jegyző, aljegyző kinevezésének feltételei. A képesítési előírások nem követték a Nemzeti Közszolgálati Egyetem képzéseinek változását. A módosítás azt célozza, hogy a Nemzeti Közszolgálati Egyetem által nyújtott szakképzettségek összhangba kerüljenek a közszolgálati tisztviselőkről szóló 2011. évi CXCIX. törvényben a jegyzők, főjegyzők számára előírt képesítési feltételekkel.

Az ügyvédi tevékenységről szóló 2017. évi LXXVIII. törvény

A korábbi ügyvédi törvényhez hasonlóan az új, 2018. január 1-jétől hatályos Kódex alapján sem állapítható meg az összeférhetetlenség az ügyvédi tevékenység gyakorlása, valamint a választott közjogi tisztségviselői megbízatás teljesítése között, kivéve, ha a tisztségviselő jogállását szabályozó törvény így rendelkezik. A hatályos Mötv. alapján azonban ilyen kizáró körülmény nem állapítható meg.

A Kódex kamarai jogtanácsosra vonatkozó rendelkezései megújítják a jogtanácsosi tevékenység szabályozását. Az ügyvédi tevékenység gyakorlásának egységes szabályozása érdekében személyi hatálya alá vonja a törvényben meghatározott keretek között, de ügyvédi tevékenységnek minősülő jogtanácsosi tevékenység ellátását. A törvény szabályozza a helyi önkormányzat polgármesteri hivatalának kamarai jogtanácsosa által az adott helyi önkormányzat, annak képviselő-testülete, közgyűlése, szerve, valamint a helyi önkormányzattal fenntartói viszonyban álló szerv számára végezhető tevékenységet.

Az anyakönyvezéssel összefüggő jogszabályváltozások

2017. július 1-én hatályba lépett az anyakönyvvezető és az anyakönyvi szervek eljárásáról és kijelöléséről, valamint az anyakönyvezéshez szükséges képesítési feltételekről szóló 174/2017. (VI.30.) Korm. rendelet, amely hatályon kívül helyezte a 415/2016. (XII. 14.) Korm. rendeletet.

2017. augusztus 8-án hatályba lépett az anyakönyvi szakvizsgáról szóló 23/2017. (VIII.7.) MvM rendelet, amely hatályon kívül helyezte a 9/2017. (III.6.) IRM rendeletet.

Az új jogszabályok a Polgármesteri Hivatal anyakönyvvezetőinek munkáját érdemben nem módosítják.

A **Jogi Iroda** elvégzi az Önkormányzat és a Polgármesteri Hivatal által kötött valamennyi szerződés jogi kontrollját a vonatkozó belső utasításoknak megfelelően. A 2017.06.01. - 2017.07.31. közötti időszakban 154 szerződés jogi kontrolljára került sor, az alábbi havi bontásban:

2017.06.01.- 2017.06.30.: 99 szerződés;

2017.07.01.- 2017.07.31.: 55 szerződés.

Az iroda nyilvántartja a hatályos rendeleteket, gondoskodik azok kihirdetéséről. A 2017. június 15-i Közgyűlésen elfogadott rendeletek az alábbi időpontban kerültek kihirdetésre:

2017. június 22. napján kihirdetésre kerültek:

* Szombathely Megyei Jogú Város Önkormányzata Közgyűlésének **14/2017. (VI.22.)** önkormányzati rendelete az önkormányzat 2017. évi költségvetéséről szóló 4/2017. (III.7.) önkormányzati rendelet módosításáról – hatályba lépett: 2017. június 23-án;
* Szombathely Megyei Jogú Város Önkormányzata Közgyűlésének **15/2017. (VI.22.)** önkormányzati rendelete a közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendelet módosításáról – hatályba lépett: 2017. augusztus 1-jén;
* Szombathely Megyei Jogú Város Önkormányzata Közgyűlésének **16/2017. (VI.22.)** önkormányzati rendelete Szombathely Megyei Jogú Város Önkormányzatának Szervezeti és Működési Szabályzatáról szóló 34/2014. (XI.3.) önkormányzati rendelet módosításáról – hatályba lépett: 2017. július 1-jén.

A rendeleteket a jogszabályi előírásoknak megfelelően megküldtük a Vas Megyei Kormányhivatalnak, illetve gondoskodtunk a rendeleteknek a www.szombathely.hu honlapra és a Nemzeti Jogszabálytárba történő feltöltéséről. Továbbá a lakosság értesítése a rendeletek kihirdetéséről az önkormányzati hetilap és a Városi TV útján megtörtént.

A 2017. június 15-i Közgyűlésen hozott normatív határozatok, valamint az ülés jegyzőkönyve is megküldésre, illetve a nyilvános ülést illetően kihirdetésre és a honlapra feltöltésre kerültek.

Az osztály elkészítette a Polgármesteri Hivatal 2017.06.01.-2017.07.31. közötti időszakra vonatkozó ügyiratforgalmi statisztikáját:

|  |  |  |  |
| --- | --- | --- | --- |
| **Az iktatott ügyiratok száma a 2017. 06.01 – 07.31. közötti időszakban** | | | |
|  |  |  |  |
| **Ágazat** | **Főszám** | **Gyűjtőív** | **Alszám** |
|  |  |  |  |

|  |  |  |  |
| --- | --- | --- | --- |
| **A) PÉNZÜGYEK** | **5757** | **0** | **5304** |
| A.1. Adóigazgatási ügyek | 5757 | 0 | 5304 |
| **B) EGÉSZSÉGÜGYI IGAZGATÁS** | **5** | **0** | **44** |
| **C) SZOCIÁLIS IGAZGATÁS** | **266** | **0** | **1722** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **367** | **0** | **2503** |
|  |  |  |
| E.1. Környezet- és természetvédelem | 24 | 0 | 101 |
| E.2. Építésügyek, településrendezés, területrendezés | 43 | 0 | 959 |
|  |  |  |
| E.3 Építésügy | 262 | 0 | 1146 |
| E.4 Kommunális ügyek | 38 | 0 | 297 |
| **F) KÖZLEKEDÉS ÉS HÍRKÖZLÉSI IGAZGATÁS** | **265** | **0** | **1565** |
| **G) VÍZÜGYI IGAZGATÁS** | **0** | **0** | **7** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **697** | **0** | **2895** |
|  |  |  |
| H.1. Anyakönyvi és állampolgársági ügyek | 223 | 0 | 649 |
| H.2. Okmányirodák feladatkörébe utalt ügyek, a polgárok személyi adatainak, lakcímének nyilvántartásával kapcsolatos ügyek | 0 | 0 | 79 |
|  |  |  |
| H.7. Igazságügyi igazgatás | 18 | 0 | 102 |
| H.8. Egyéb igazgatási ügyek | 456 | 0 | 2065 |
| **I) LAKÁSÜGYEK** | **91** | **0** | **674** |
| **J) GYERMEKVÉDELMI ÉS GYÁMÜGYI IGAZGATÁS** | **50** | **0** | **1267** |
| **K) IPARI IGAZGATÁS** | **11** | **0** | **23** |
| **L) KERESKEDELMI IGAZGATÁS, TURISZTIKA** | **75** | **0** | **280** |
| **M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **52** | **0** | **310** |
|  |  |  |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **15** | **0** | **207** |
| **R) SPORTÜGYEK** | **4** | **0** | **7** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **292** | **0** | **5353** |
|  |  |  |
| U.1. Képviselő-testület iratai | 2 | 0 | 26 |
| U.2. Kisebbségi önkormányzat iratai | 0 | 0 | 6 |
| U.3. Szervezet, működés | 114 | 0 | 1468 |
| U.4. Iratkezelés, ügyvitel | 0 | 0 | 10 |
| U.5. Személyzeti, bér- és munkaügyek | 7 | 0 | 1000 |
| U.6. Pénz- és vagyonkezelés | 169 | 0 | 2843 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **4** | **0** | **52** |
|  |  |  |
| X.1. Honvédelmi igazgatás | 1 | 0 | 0 |
| X.2. Polgári védelmi, katasztrófavédelmi igazgatás | 3 | 0 | 52 |
|  |  |  |
| **Összesen:** | **7951** | **0** | **22213** |

Az **Általános Hatósági Irodához** tartozó Ügyfélszolgálat munkájáról az alábbiakban számolok be.

A 2017.06.01.-2017.07.31. közötti időszakban az ügyfelek az alábbi ügyekben fordultak az Ügyfélszolgálathoz:

|  |  |  |  |  |  |  |  |
| --- | --- | --- | --- | --- | --- | --- | --- |
| Hónap | Általános informáci-ók | Szociális ügyek | Lakásü-  gyek | Adóügyek | Kommunális ügyek | Keresked. ügyek | Szent Márton kártya |
| június | 480 | 523 | 238 | 331 | 33 | 148 | 69 |
| július | 421 | 562 | 226 | 224 | 21 | 112 | 66 |

Az Ügyfélszolgálathoz ezen kívül e-mailen és telefonon is érkeznek megkeresések, bejelentések, illetve kérnek az ügyfelek tájékoztatást. Ennek számadata az alábbiak szerint alakult:

|  |  |  |
| --- | --- | --- |
| Hónap | e-mail | telefon |
| 2017. június | 273 | 147 |
| 2017. július | 316 | 116 |

A **Közgazdasági és Adó Osztály** vezetője az alábbi tájékoztatást adta az osztály munkájáról:

|  |  |  |  |
| --- | --- | --- | --- |
| **KIMUTATÁS A 2017. AUGUSZTUS 21-IG BEFOLYT ADÓBEVÉTELEKRŐL** | | | |
| Számlák megnevezése | 2017. évi előirányzat | 2017. augusztus 21-ig befolyt | Teljesítés az éves előirányzat %-ban |
| iparűzési adó | 8 150.000.000 Ft | 3 705 690 351 Ft | 45,47% |
| építményadó | 1.272.000.000 Ft | 621 597 871 Ft | 48.87% |
| Gépjárműadó 40%-a | 250.000.000 Ft | 140 895 869 Ft | 56,36% |

A befolyt tételek a végrehajtással beszedett összegekkel együtt értendők. Figyelembe véve fizetési könnyítési kérelmek során engedélyezett részletfizetéseket és a folyamatos végrehajtási munka várható eredményét megállapítható, hogy a helyi adók beszedése időarányosan történik.

Az adóhatóság augusztus hónapban elkészítette, és 3829 jogi személy, valamint 27389 fő magánszemély adózó részére postázta a 2017. évi helyi adókkal kapcsolatos aktuális egyenlegközlőket, és magánszemélyek részére a 2017. II. félévi, 2017. szeptember 15. napig esedékes adók befizetéséhez szükséges készpénzátutalási megbízásokat. Az egyenlegközlők a 2017. augusztus 14. napig feldolgozott adatok alapján tartalmazzák az adózók helyi adószámláinak egyenlegeit, esetleges tartozásokat, illetve a befizetések gördülékenysége érdekében tájékoztatást a fizetési határidőkről és a lehetséges fizetési módokról.

Az **Egészségügyi és Közszolgálati Osztály** vezetője a Lakás és Szociális Iroda munkájáról az alábbi tájékoztatást adta:

2017. június 15-től 2017. augusztus 31. napjáig az irodára hatósági ügyekben beérkezett kérelmek száma az alábbiak szerint alakult:

A gyermekek védelméről és a gyámügyi igazgatásról szóló 1997. évi XXXI. törvény alapján rendszeres gyermekvédelmi kedvezmény megállapítására vonatkozó kérelmek száma: 320 db, a hátrányos, halmozottan hátrányos helyzet megállapítására vonatkozó kérelmek száma: 131 db.

Szombathely Megyei Jogú Város Önkormányzata Közgyűlésének a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II. 27.) önkormányzati rendelete által szabályozott támogatások:

* átmeneti támogatás megállapítása iránti kérelmek száma: 419 db
* rendkívüli szociális krízishelyzetre tekintettel nyújtott támogatás: 179 db
* fűtési támogatás: - db
* a gyógyszer- és gyógyászati segédeszköz kiadások viseléséhez nyújtott rendszeres települési támogatás: 60 db
* önkormányzati tulajdonú lakásban lakók lakbértámogatása: 83 db
* nem önkormányzati lakásban lakók lakbértámogatása: 17 db

A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – helyszíni környezettanulmányt végeznek.

A hatósági ügyekben a jogszabályban előírt ügyintézési határidőt az iroda betartja.

A gyermekek védelméről és gyámügyi igazgatásról szóló 1997. évi XXXI. törvény 21/C.§-a alapján a hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermekek, illetve Szombathely Megyei Jogú Város Önkormányzata Közgyűlésének 11/1993. (IV.1.) önkormányzati rendelete 13/C.§-a alapján a rendszeres gyermekvédelmi kedvezményben részesülő gyermekek jogosultak a szünidei gyermekétkeztetés ingyenes igénybevételére. A nyári szünetre összesen 289 gyermek részére kérte a törvényes képviselő az ingyenes étkezést, ebből közel 260 gyermek vette azt ténylegesen igénybe.

Fenti törvény 20/A. §-a alapján az a gyermek, fiatal felnőtt, akinek rendszeres gyermekvédelmi jogosultsága a tárgyév augusztus 1. napján fennáll, természetbeni támogatásra jogosult, fogyasztásra kész étel, ruházat, valamint tanszer vásárlására felhasználható Erzsébet utalvány formájában. A törvény 2017. január 1-jén hatályba lépett módosításával az Erzsébet-utalvány formájában nyújtott természetbeni támogatás összege 2017. évtől emelésre és differenciálásra került. A differenciálás alapján a rendszeres gyermekvédelmi kedvezményre jogosult és egyben hátrányos, halmozottan hátrányos helyzetű gyermekek számára emelt összegű támogatás, az e feltételnek nem megfelelő, de rendszeres gyermekvédelmi kedvezményre jogosult gyermekek számára alapösszegű támogatás kerül biztosításra, első alkalommal a 2017. augusztusi igénylési ütem során. A Magyarország 2017. évi központi költségvetéséről szóló 2016. évi XC. törvény az emelt összegű támogatás értékét 6.500 Ft-ban, az alapösszegű támogatás értékét 6.000 Ft-ban határozza meg.

Szombathelyen 2017. augusztus 1-jén 997 fő rendszeres gyermekvédelmi kedvezményre jogosult gyermek volt, ebből 420 fő volt a hátrányos helyzetű, részükre - az előzetesen kiküldött értesítésben megjelölt napokon -, 2017. augusztus 25-től augusztus 31-ig a földszinti ügyfélszolgálaton került sor az utalványok átadására.

A **Városfejlesztési Kabinet** az osztály feladatairól és futó projektjeiről az alábbi tájékoztatást adta:

Az önkormányzati **TOP projektek**, az **URBACT III MAPS** projekt, **„A Szent Mártoni értékek XXI. századi újraértelmezése – a kulturális örökség, mint a közösségi alapú vendégszeretet új hajtóereje”** projekt és a **„Nemzeti Ovi-Foci, Ovi-Sport Program”** előkészítési és megvalósítási feladatai a megkötött támogatási szerződések alapján folyamatosan zajlanak.

Két TOP projekt tekintetében lezárult a projektfejlesztési időszak és benyújtásra került a vonatkozó támogatási szerződés-módosítás a Támogató részére (TOP-6.8.2-15-SH1-2016-00001 „Gazdaság-és foglalkoztatásfejlesztési partnerség a Szombathelyi járás területén” és a TOP-6.9.1-15-SH1-2016-00001 „Társadalmi együttműködést elősegítő komplex programok az Óperint városrészen”).

A Közgyűlés döntésének megfelelően 2017. április 28-án benyújtásra került a **„TOP-6.1.4 Társadalmi és környezeti szempontból fenntartható turizmusfejlesztés”** felhívásra a „Víztorony és környezetének turisztikai célú fejlesztése”, a „Romkert turisztikai célú fejlesztése – védőépület megépítése” és a „Képtár turisztikai célú felújítása” projektek, amelyek jogosultsági értékelésen estek át, de tartalmi értékelésük a Támogató részéről még folyamatban van.

A TOP projektek lebonyolításának szabályait tartalmazó, a 2014–2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 2017. június 29-én és 2017. július 13-án módosult. Az önkormányzat projektjei tekintetében a jogszabály-módosítás releváns – gyakorlati lebonyolítási jellegű - pontja, hogy a szakmai beszámoló és a kifizetési igénylés benyújtása a jogszabály alapján is kettéválik. Fentiekkel összhangban módosításra került a TOP projektekre vonatkozó „Általános útmutató a felhívásokhoz” című dokumentum.

A Közgyűlés 2017. június 15-ei döntése értelmében megkezdődött Szombathely Megyei Jogú Város **Integrált Településfejlesztési Stratégiája** felülvizsgálati dokumentációjának elkészítése.

A **Modern Városok Program keretében Szombathelyen megvalósuló fejlesztések**kel kapcsolatos előkészítési, adatszolgáltatási feladatok ellátása, valamint az ehhez kapcsolódó egyeztetések az érintett minisztériumokkal és az egyes fejlesztések projektgazdáival folyamatosan zajlanak. A Miniszterelnökségnél 2017. június 30-án a tárgyban egyeztetésre került sor.

A 168/2017. (VI. 28.) Korm. rendelet, a 202/2017. (VII. 10.) Korm. rendelet és a 203/2017. (VII. 10.) Korm. rendelet keretében a Kormány nemzetgazdasági szempontból kiemelt jelentőségű üggyé nyilvánította városunk alábbi fejlesztéseit:

* a Szent Márton Terv II. üteme keretében megvalósuló fejlesztések,

a) a Szent Márton út és környezetének megújítása,

b) a Járdányi Paulovics István Romkert fejlesztése,

c) az Ady tér és környezetének rehabilitációja.

* A Gothard-kastély fejlesztése és zarándokszállás létesítése,
* Szombathelyi Vásárcsarnok felújítása,
* A szombathelyi fedett uszoda létesítmény további fejlesztésére és bővítésére irányuló beruházás.

Az önkormányzat által korábban megvalósított, jelenleg **fenntartási szakaszban lévő projektek**kel kapcsolatos feladatellátás folyamatos, amelynek keretében a kabinet elkészítette az időszakban esedékes éves fenntartási jelentéseket, valamint részt vett az aktuális helyszíni ellenőrzéseken és az azok nyomán keletkező feladatellátásban.

A **Városüzemeltetési Osztály** vezetője az alábbi tájékoztatást adta az osztály tevékenységéről:

**Beruházási Iroda** tájékoztatója a folyamatban lévő projektekről:

**TOP-6.1.1-15-SH1-2016-00001 A szombathelyi Északi Iparterület fejlesztése** címűprojekt tervezési munkáival kapcsolatban a piackutatási célú ajánlatok és a hozzájuk kapcsolódó függetlenségi nyilatkozatok beérkeztek. Az in-house ajánlatkérésre nem érkezett be ajánlat, az eredménytelenül zárult. Új versenyszabályzat alapján tervbeszerzést írtak ki a közművek tervezésére vonatkozóan, a vízi közművek tervezője beszerzésre került, a további közművek beszerzésére vonatkozó eljárás folyamatban van.

**TOP-6.2.1-15-SH1-2016-00002 Óvodák fejlesztése Szombathelyen** projekt keretében felújításra kerülő óvodák (Aréna, Benczúr, Gazdag Erzsi, Szivárvány, Vadvirág és Mesevár óvoda) engedélyes és kiviteli tervei elkészültek, műszaki ellenőr in-house szerződés keretében beszerzésre került. A tervek Támogató általi felülvizsgálata folyamatban van. A kivitelezésre vonatkozó közbeszerzési eljárás indító adatlapot előkészítették, a tervek jóváhagyását követően indítható a közbeszerzés.

**TOP-6.2.1-15-SH1-2016-00004 Weöres és Pipitér óvoda fejlesztése** című projekt projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó első körben indított közbeszerzési eljárás a magas kivitelezői árajánlatok miatt (fedezethiány miatt) eredménytelenül zárult. A második közbeszerzési eljárás keretében beérkezett ajánlatok értékelése folyamatban van.

**TOP-6.2.1-15-SH1-2016-00003 Százszorszép Bölcsőde és Mocorgó Óvoda fejlesztése Szombathelyen** című projekt keretében felújításra kerülő épületek engedélyes és kiviteli tervei elkészültek, műszaki ellenőr in-house szerződés keretében beszerzésre került. A kivitelezésre vonatkozó közbeszerzési eljárás megtörtént. A kivitelezésre ismételten beérkezett ajánlatok értékelése folyamatban van.

**TOP-6.2.1-15-SH1-2016-00005 Bölcsődei fejlesztések Szombathelyen** című projekt keretében felújításra kerülő épületek engedélyes és kiviteli tervei elkészültek, a műszaki ellenőr beszerzése megtörtént in-house szerződés keretében. Jelenleg folyamatban van a projekt előkészítési szakasz lezárása, megvalósítási szakaszba való átkerülése. A kivitelezésre vonatkozó közbeszerzési eljárás előkészítése folyamatban van.

**TOP-6.3.1-15-SH1-2016-00001 Szombathely, Szent László király utcai felhagyott iparterület fejlesztése című** projekt keretében kialakításra kerülő vívóakadémia, kereskedelmi egységek, cserkészház, asztalitenisz csarnok és ezekhez tartozó parkolók, közművek engedélyes és kiviteli tervei elkészültek, műszaki ellenőr beszerzés és kivitelezésre vonatkozó közbeszerzés előkészítése folyamatban van, a közbeszerzési tanácsadó beszerzését követően lehet indítani a közbeszerzési eljárást.

**TOP-6.3.2-15-SH1-2016-00001 A szombathelyi Sportliget fejlesztése című** projekt keretében az épület energetikai korszerűsítésére irányuló engedélyes tervek elkészültek, az engedélyezési eljárás folyamatban van. Engedélyezési eljárás folyik a híd, a parkolók és utak kialakítása, a kutak létesítése és a fakivágások engedélyezésére. A kiviteli terveinek készítése folyamatban van.

**TOP-6.3.3-15-SH1-2016-00001** számú „**Szombathely bel- és csapadékvíz védelmi rendszerének fejlesztése**” című pályázatban szereplő belterületi csapadékvíz elvezető rendszerek engedélyes tervei elkészültek, az engedélyezési eljárások folyamatban vannak. A közbeszerzési eljárás megindítása folyamatban van.

**TOP-6.4.1-15-SH1-2016-00001** számú „**Szombathely Megyei Jogú Város kerékpárosbarát fejlesztése**” című pályázatban szereplő közlekedési létesítmények tervezésére a közbeszerzési eljárás folyamatban van, beérkeztek az ajánlatok, hiánypótlás és annak értékelése megtörtént, közbeszerzési bizottság döntését követően szerződéskötésre kerül sor tervezővel.

**TOP-6.5.1-15-SH1-2016-00001 Városháza épületének felújítása című** projekt keretében az épület energetikai korszerűsítésére irányuló engedélyes és kiviteli terveinek készítése folyamatban van, a projekt mérföldkövek módosítására „ Változási jelentés” került benyújtásra. A projekthez kapcsolódó - azonban nem támogatott forrásból történő - fejlesztésekre a tervezés párhuzamosan folyik a pályázati munkarészekkel. A szerzői jogvédelem kapcsán a Szerzői Jogi Szakértő Testület megkeresésre került.

**TOP-6.5.1-15-SH1-2016-00002 AGORA központ energetikai korszerűsítése című** projekt keretében az épület energetikai korszerűsítésére irányuló kivitelezői közbeszerzési eljárás folyamatban van. Műszaki ellenőri szerződés rendelkezésre áll.

**TOP-6.5.1-15-SH1-2016-00003 Neumann János Általános Iskola felújítása című** projekt keretében az épület energetikai korszerűsítésére irányuló engedélyes és kiviteli tervek elkészültek. A műszaki ellenőr beszerzése megtörtént. A kivitelezésre vonatkozó közbeszerzési eljárás folyamatban van, a közbeszerzési bizottság döntését követően köthető meg a kivitelezői szerződés.

**TOP-6.5.1-15-SH1-2016-00004 Óvodák energetikai korszerűsítése** címűprojekt keretében a Szombathely, Bem J. u. 33. szám alatti Hétszínvirág Óvoda; a Szombathely, Pázmány P. krt. 26. szám alatti Micimackó + Napsugár Óvoda; továbbá a Szombathely, Margaréta u. 1. szám alatti Margaréta Óvoda energetikai korszerűsítése. Az engedélyes és kiviteli tervek elkészültek. A műszaki ellenőr beszerzésére megtörtént. A kivitelezésre vonatkozó közbeszerzési eljárás folyamatban van, a közbeszerzési bizottság döntését követően köthető meg a kivitelezői szerződés.

**TOP-6.5.1-15-SH1-2016-00005 Egészségügyi Intézmények Energetikai Korszerűsítése** című projekt keretében a Váci Mihály utca 3. szám alatti, illetve a Jáki u. 35. szám alatti orvosi rendelők energetikai korszerűsítésére irányuló engedélyes és kiviteli tervek elkészültek. A műszaki ellenőr beszerzésére megtörtént. A kivitelezésre vonatkozó közbeszerzési eljárás folyamatban van, a közbeszerzési bizottság döntését követően köthető meg a kivitelezői szerződés.

**TOP-6.6.1-15-SH1-2016-00001 Új Egészségügyi Alapellátó Központ kialakítása** című projekt esetében a tervezési munka befejeződött. A műszaki ellenőr beszerzése megtörtént. A kivitelező kiválasztására irányuló közbeszerzési eljárás folyamatban van.

**TOP-6.6.2-15-SH1-2016-00001 Szociális alapszolgáltatások fejlesztése Szombathelyen** címűprojekt keretében a Barátság utcai idősek klubja, illetve a Kodály Zoltán utcai család és gyermekjóléti szolgálat felújítására, átalakítására irányuló engedélyes és kiviteli tervek elkészültek. A műszaki ellenőr beszerzésre került (Savaria Városfejlesztési Nonprofit Kft. személyében). A kivitelezésre vonatkozó közbeszerzési eljárást előkészítette az osztály, a közbeszerzési bizottsági döntést követően indítható az eljárás.

**TOP-6.7.1-15-SH1-2016-00001 Szociális város rehabilitáció II. ütem** című projekt keretében *a Szalézi tér felújításával és átalakításával, valamint a Tóth István park felújításával* kapcsolatos tervek elkészültek. A Szigligeti u. felújítás és a Brenner J. általános iskola előtti buszöböl kialakítás engedélyes terveit leszállították, az engedély kiadásra került, az engedély jogerőre emelkedését várja az osztály.

A bérlakások felújítására és a Szombathely Nárai u. 1. sz. épület felújítására a tervek elkészültek.

A projekthez tartozó összes elem építési műszaki ellenőrzésére az ajánlatok beérkeztek, a nyertes vállalkozóval a szerződéskötés folyamatban van.

**TOP-6.1.3-15-SH1-2016-00001 „Helyi gazdaságfejlesztés”** című pályázat keretén belül megvalósítandó „Szombathelyi Vásárcsarnok felújítása” című projekt során az engedélyes terveket a tervező 2017. július 14. napján, határidőben benyújtotta az illetékes építésügyi hatósághoz, és átadta a Megrendelő részére. Az engedélyezési eljárás folyamatban van. A kivitelezési tervek kidolgozásához szükséges egyeztetések megkezdődtek.

**„ Fedett uszoda létesítmény további fejlesztésére és bővítésére** **irányuló tervek és beruházás támogatása ”** elnevezésű állami beruházás előkészítését szolgáló projektből a fedett uszoda felújítás befejezésére és családi élményvilág kialakítására vonatkozóan az engedélyes terveket a tervező 2017. május 26. napján, határidőben benyújtotta az illetékes építésügyi hatósághoz. Az építési engedélyt a hatóság 2017. július 28. napján kiadta, mely 2017. augusztus 18. napján jogerőre emelkedett. A tendertervet (ajánlati tervet), valamint a munkanemekre bontott tervezői költségvetést 2017. szeptember 2. napjáig kell a tervezőnek átadnia a megrendelő részére.

**TOP-6.1.4-16** „Képtár turisztikai fejlesztése” című pályázaton belül a tervezővel egyeztetés van folyamatban a megvalósuló műszaki tartalom tekintetében.

**Szent Márton projekt I. ütem:**

* **Romkert passzázs** műszaki átadás-átvételi eljárás 2017. július 28-án megkezdődött.
* **Berzsenyi tér és környéke felújítás** kivitelezési munkái folyamatban vannak.
* **Szent Márton templom előtti tér** felújításra a kivitelezési szerződés megkötésre került, a kivitelezési munkák folyamatban vannak.
* **Smidt Múzeum bővítés megvalósítására a** kivitelezés folyamatos, időközben a kivitelezővel a területen elhelyezett villamos felújítására is szerződést kötöttünk. A kivitelezés befejezési határideje 2017. nov. 30.

**Szent Márton projekt II. ütem:**

* **Ady tér és környezetének fejlesztése:** indikatív árajánlat kérése a tervezési feladatokra megtörtént.
* **Járdányi Paulovics István Romkert fejlesztése:** indikatív árajánlat kérése a tervezési feladatokra megtörtént. Az önkormányzat szerződést kötött a Savaria Múzeummal a császári mozaik kiemelésére és restaurálására vonatkozóan, jelenleg a bontási engedélyezés van folyamatban.
* **Szent Márton utca rehabilitációja:** a tervezési feladatok tisztázása érdekében a közműkezelőkkel egyeztető tárgyalást kezdeményezünk 2017. szeptember elejére.

**Egyéb:**

* **Jedlik Ányos Terv keretében (5db)** **„A” típusú elektromos töltőállomás** telepítésére 2016. december 21. napján pályázatot nyújtott be az önkormányzat. A támogatási szerződés 2017. július 25-én aláírásra került. A megvalósításra egy év áll rendelkezésre.
* **Jedlik Ányos Terv keretében** az e-Mobi Nonprofit Kft. további 1 db elektromos autótöltő állomás kialakítását kezdeményezte, melynek lebonyolítását és üzemeltetését is az e-Mobi NKft. végzi. A töltőállomás tervezett helyszíne a jelenleg kivitelezés alatt álló Szombathely, Hollán Ernő utcai parkoló lemez, 6001/1 hrsz.
* **Szombathelyi Jáki úti temető I. világháborús hadisírjainak és emlékműveinek felújítására** a Polgármesteri Kabinet által beadott pályázat pozitív elbírálásban részesült, önkormányzatunk 10.651.200,- Ft támogatásban részesül. Az ajánlat kérést követően a nyertes **PALMETTA-MŰVEK Bt.-vel** a vállalkozási szerződés megkötésre került a munkák elvégzésére. A felújítás folyamatban van. A vállalkozónak a szerződés tartalma szerinti teljes felújítási, restaurálási munkákat 2017. december 31. napjáig kell elvégeznie.
* **Laky Demeter utca és a Móricz Zs. utca** felújítási munkái befejeződtek a műszaki átadás megtörtént.

A **Vagyongazdálkodási Iroda** az elfogadott vagyonkoncepció végrehajtását megkezdte, melynek keretében pályázati eljárások előkészítése, bizottsági, közgyűlési döntést igénylő ingatlanok esetében előterjesztések összeállítása jelentette az elmúlt időszak jelentősebb feladatait. Ezen túl vételi ajánlatok elbírálása, helyiségbérleti pályázatok lebonyolítása zajlott.

A **Kommunális és Környezetvédelmi Iroda** ellátja a parkfenntartással, a köztemetők üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, a szippantott szennyvízzel kapcsolatos feladatokat.

Hatósági eljárást folytat le a fakivágási, a közterület-használati, a zajvédelmi és a hulladékgazdálkodási ügyekben. Állást foglal, illetve intézkedik a közúti közlekedéssel, fenntartással, üzemeltetéssel, fenntartással, fejlesztéssel, igazgatással, a csapadékvíz elvezetéssel kapcsolatos ügyekben.

**Magyarország települési szennyvíz-elvezetési és -tisztítási helyzetét nyilvántartó Településsoros Jegyzékről és Tájékoztató Jegyzékről, valamint a szennyvíz-elvezetési agglomerációk lehatárolásáról szóló 379/2015. (XII. 8.) Korm. rendelet** 6. § (1) bekezdés alapján 2017. július 25. napjától a Településsoros Jegyzék összeállításához és felülvizsgálatához a kormányrendelet szerinti adatszolgáltatást elektronikusan kell teljesíteni a fővárosi és a települési önkormányzatoknak a tárgyév december 31-én fennálló állapotra vonatkozóan, a tárgyévet követő év április 30. napjáig.

A **hulladékról szóló 2012. évi CLXXXV. törvény** 2017. június 23. napjától hatályos módosítása szerint:

35. § (1) A települési önkormányzat képviselő-testülete önkormányzati rendeletben állapítja meg:

g) a hulladékgazdálkodási közszolgáltatási tevékenységgel összefüggő közszolgáltatási díj beszedésével kapcsolatos adatszolgáltatási kötelezettség, valamint ügyfélszolgálati feladatok ellátásához szükséges személyes adatok (a természetes személyazonosító adatok, valamint a lakcím) kezelésére vonatkozó további rendelkezéseket.

(2) A települési önkormányzat gondoskodik az elkülönített hulladékgyűjtési rendszer helyi feltételeinek megszervezéséről.

(3) Abban az esetben, ha az önkormányzat díjkedvezményt vagy díjkompenzációt állapít meg, a hulladékgazdálkodási közszolgáltatási díj ezáltal meg nem fizetett összegét a Koordináló szerv számára az önkormányzat köteles megtéríteni.

36. § (3) A települési önkormányzat közmeghallgatást tarthat a települési hulladék elkülönített gyűjtésével kapcsolatos döntés meghozatala előtt.

37. § (1a) A települési önkormányzat a hulladékgazdálkodási közszolgáltatási szerződést legfeljebb hat hónapos felmondási idővel felmondja, ha a közszolgáltató nem rendelkezik minősítési engedéllyel, vagy megfelelőségi véleménnyel, vagy a Koordináló szerv a megfelelőségi véleményét visszavonta. A felmondási idő alatt a közszolgáltató a hulladékgazdálkodási közszolgáltatást változatlanul ellátja.

42. § (1) A közszolgáltató a hulladékgazdálkodási közszolgáltatás keretében:

e) az elhagyott vagy ellenőrizetlen körülmények között elhelyezett hulladékot összegyűjti, elszállítja, gondoskodik az elhagyott vagy ellenőrizetlen körülmények között elhelyezett hulladék kezeléséről, ha erre a települési önkormányzattal megkötött hulladékgazdálkodási közszolgáltatási szerződése kiterjed,

(1a) Az (1) bekezdés e) pontjában foglalt feladatok ellenértékét a települési önkormányzat köteles megtéríteni a közszolgáltatónak.

(2) Ha a közszolgáltató hulladékkezelő létesítménnyel vagy a közszolgáltatás körébe tartozó hulladékkezelési feladatok ellátására alkalmas berendezéssel nem rendelkezik, hulladékkezelő létesítményt vagy közszolgáltatás körébe tartozó hulladékkezelési feladatok ellátására alkalmas berendezést nem üzemeltet, a hulladék kezeléséről a hulladék hulladékkezelőnek történő átadása útján gondoskodik. Ebben az esetben a hulladékkezelőnek nem szükséges minősítési engedéllyel rendelkeznie.

(3)-(4)

(5) A közszolgáltató hulladékgazdálkodási közszolgáltatáson kívüli egyéb hulladékgazdálkodási engedélyhez vagy nyilvántartásba vételhez kötött hulladékgazdálkodási tevékenységét köteles úgy megszervezni, hogy az a hulladékgazdálkodási közszolgáltatási tevekénységét ne veszélyeztesse. A közszolgáltató hulladékgazdálkodási közszolgáltatáson kívüli egyéb hulladékgazdálkodási engedélyhez, illetve nyilvántartásba vételhez kötött hulladékgazdálkodási tevékenységből származó eredményét köteles a közszolgáltatásra fordítani.

43. § (1) Ha a gyűjtőedényt a hulladékgazdálkodási közszolgáltatás ellátásának biztosítása céljából közterületen helyezték el, a hulladék a gyűjtőedényben történő elhelyezéssel a Koordináló szerv tulajdonába és a közszolgáltató birtokába kerül.

45. § (3) A hulladékgazdálkodási közszolgáltatási szerződés megszűnése vagy megszüntetése esetén, továbbá ha a közszolgáltató nem rendelkezik minősítési engedéllyel, vagy a Koordináló szerv a megfelelőségi véleményét visszavonta, a közszolgáltató az új közszolgáltató kiválasztásáig, de legfeljebb hat hónapig a hulladékgazdálkodási közszolgáltatást változatlanul ellátja.

A **közúti közlekedésről szóló 1988. évi I. törvény** 2017. június 23. napjától hatályos módosítása alapján felhatalmazást kap a helyi önkormányzat képviselő-testülete - fővárosban a fővárosi közgyűlés -, hogy a közlekedésért felelős miniszter rendeletében előírt közutak kezelési feladataival kapcsolatban, valamint a közlekedésért felelős miniszter rendeletében előírt közutak építésével kapcsolatban előírt minőségi követelmények ellenőrzésének való megfelelés érdekében az általa kezelt közutak vonatkozásában a helyi sajátosságoknak megfelelő további szabályokat rendeletben állapíthasson meg.

Az előző Közgyűlés óta eltelt időszakban a **Közbeszerzési Iroda** folyamatosan közreműködik a TOP pályázatok támogatási szerződésének közbeszerzési tervének összeállításában, a határidők ütemezésében. A Városüzemeltetési Osztály versenyszabályzat alapján történő beszerzéseinek ajánlati felhívásai, szerződései szerkesztését végzi. Heti rendszerességgel előkészíti a Közbeszerzési Bíráló Bizottság előterjesztéseit.

A folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | TOP Százszorszép Bölcsőde és Óvoda fejlesztése Szombathelyen | Közbeszerzési Bíráló Bizottság 2017. 08.29. ülésén javaslat a nyertes ajánlattevőre |
| 2. | TOP SZMJV kerékpárosbarát fejlesztése engedélyes és kiviteli terveinek elkészítése | Közbeszerzési Bíráló Bizottság 2017. 08.29. ülésén javaslat a nyertes ajánlattevőre |
| 3. | TOP AGORA központ energetikai korszerűsítése | Közbeszerzési Bíráló Bizottság 2017. 08.29. ülésén javaslat a nyertes ajánlattevőre |
| 4. | TOP Neumann János Általános Iskola felújítása | Közbeszerzési Bíráló Bizottság 2017. 08.29. ülésén javaslat a nyertes ajánlattevőre |
| 5. | TOP Óvodák energetikai korszerűsítése | Közbeszerzési Bíráló Bizottság 2017. 08.29. ülésén javaslat a nyertes ajánlattevőre |
| 6. | TOP Egészségügyi intézmények energetikai korszerűsítése | Közbeszerzési Bíráló Bizottság 2017. 08.29. ülésén javaslat a nyertes ajánlattevőre |
| 7. | TOP Új egészségügyi alapellátó központ kialakítás építési munkái | Összefoglaló tájékoztatás minőségellenőrzése folyamatban |
| 8. | Szent Márton városkártya és portálrendszer kialakítása | Ajánlattételi felhívás és közbeszerzési dokumentumok elfogadása a Közbeszerzési Bíráló Bizottság 2017. 08.29-i ülésén |
| 9. | TOP Weöres Sándor és Pipitér óvodák felújítása | Ajánlattételi határidő: 2017. 07.18. Bírálat folyamatban |

Az **Építési Iroda** vezetője az alábbi az iroda munkáját érintő jogszabályi változásról tákéztatott:

Az iroda általános építésügyi hatóságként látja el az elsőfokú építésügyi hatósági feladatokat a megyeszékhelyen, valamint 39 környező településen. Kérelemre lefolytatja az engedélyezési eljárásokat, hatósági bizonyítványokat állít ki, valamint teljesíti a szakhatósági és egyéb szervi megkereséseket. Az irodára érkező ügyfeleknek tájékoztatást nyújt.

A Magyar Közlöny 88. számában kihirdetésre került a 144/2017. (VI. 12.) Korm. rendelet, mely módosította az egyszerű bejelentéssel összefüggésben *az építésfelügyeleti bírságról* szóló 238/2005. (X.25.) Korm. rendeletet, valamint *az építésügyi bírság részletes szabályairól* szóló 245/2006. (XII.5.) Korm. rendeletet. Ezen módosítások 2017. június 28-án léptek hatályba.

2017. június 20-án hatályba lépett *az építésügyi és építésfelügyeleti hatóságok kijelöléséről és működési feltételeiről* szóló 343/2006. (XII. 23.) Korm. rendelet módosítása, melyben az 1. § (2) bekezdése került kiegészítésre. Ezen módosítás az egyszerű bejelentéshez kötött építési tevékenységek szabálytalan megkezdésével és végzésével kapcsolatos fennmaradási engedélyezési ügyekben jelölte ki a járási hivatalokat eljáró hatóságként.

Módosításra került *az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásokról* szóló 312/2012. (XI. 8.) Korm. rendelet - hatályos 2017.06. 20. napjától -, a hatóságok szakmai nyilatkozata tekintetében, mely szerint a kiadott nyilatkozat a hatóságot a hatósági eljárása során nem köti.

Rendelkezik a hatósági igazolványok tartalmáról ( ennek alapján az iroda munkatársainak igazolványainak cseréje megtörtént ).

Kiegészítették a rendeletet a XII/A. fejezettel, a jókarbantartási kötelezési eljárásról.

A **Belső Ellenőrzési Iroda** tevékenységének keretét adó 2017. évi belső ellenőrzési, illetve a Szombathely Megyei Jogú Város Önkormányzata által alapított és fenntartott intézményekre vonatkozó felügyeleti ellenőrzési tervet Szombathely Megyei Jogú Város Közgyűlése 2016. decemberi ülésén fogadta el. A beszámolási időszakban (2017. június 15. – 2017. augusztus 31.) a jóváhagyott tervnek megfelelően bonyolította le az iroda az ellenőrzéseket.

A 2017. májusában indított két vizsgálat:

* „Integrált Városfejlesztési Stratégia III. ütem – Új városliget építése Szombathelyen” projekt keretében lezajlott felújítások pénzügyi elszámolása szabályosságának vizsgálata, továbbá
* a Szombathelyi Köznevelési Intézmények Gazdasági, Műszaki Ellátó és Szolgáltató Szervezete gazdasági szervezeti feladatai keretébe tartozó Savaria Megyei Hatókörű Városi Múzeum 2015 - 2016. gazdasági évekre, illetve a Szombathelyi Benczúr Gyula Utcai Óvoda, a Szombathelyi Szivárvány Óvoda és a Szombathelyi Mocorgó Óvoda 2014 – 2016. gazdasági évekre vonatkozó költségvetési gazdálkodása szabályszerűségének vizsgálata befejeződött. A lefolytatott vizsgálatok tapasztalatairól az iroda a vonatkozó jogszabályban foglaltaknak megfelelően a 2018. áprilisi közgyűlésen számol be.

2017. év június, illetve júliusában új vizsgálatokat indított el az iroda az alábbi témákban:

* Szent Márton program – Savaria Múzeum homlokzatának felújítása, Schmidt Múzeum felújítása, bővítése, Berzsenyi tér és környezete felújítása – céljából meghirdetett közbeszerzési eljárások lefolytatása szabályossága megítélésének vizsgálata,
* a szombathelyi nemzetiségi önkormányzatoknál az önkormányzatok gazdálkodási kereteinek kialakítása, gazdálkodása és feladatellátása jogszabályoknak való megfelelősége, a tervezés, operatív gazdálkodás, beszámolás szabályszerűségének vizsgálata és
* Szombathely, Megyei Jogú Város Önkormányzatának 2017. évi költségvetéséről szóló rendelete valamint a 2016. évi zárszámadási rendelete összeállításának, jóváhagyásának vizsgálata.

Ezen vizsgálatok befejeződése 2017. szeptember hónapban várható.

Kérem a Tisztelt Közgyűlést tájékoztatóm elfogadására.

**Szombathely, 2017. szeptember „ ”**

**/: Dr. Károlyi Ákos :/**

**Határozati javaslat**

**.…/ 2017. (IX. 14.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos, jegyző

**Határidő:** azonnal